cyanic-selkie/wikianc huggingface dataset:
William Saunders Crowdy
Crowdy syntyi orjaksi Marylandissa. Hän onnistui pakenemaan vuonna 1863 ja liittyi Unionin armeijaan, jossa hän oli kokin tehtävissä. Palveluksensa jälkeen hän asettui Guthrieen Oklahomaan, missä hän toimi diakonina paikallisessa baptistikirkossa ja oli vapaamuurarien aktiivinen jäsen. Hän asui väliaikaisesti Kansas Cityssä ja avioitui Lovey Yates Higginsin kanssa.
Vuonna 1893 Crowdyn käytös alkoi muuttua omituiseksi. Hän ei ollut aina tietoinen, jos hänelle yritettiin puhua, ja hän saattoi istua tuijottaen pitkiä ajanjaksoja. Hän myös liikutteli huuliaan päästämättä mitään ääntä, ja hänen vaimonsa epäili häntä juopottelusta ja kielsi häntä osallistumasta vapaamuurarien tapaamisiin. Crowdy ei kuitenkaan ollut käyttänyt alkoholia, vaan väitti olleensa yhteydessä Jumalaan ja saavansa näkyjä, joissa häntä kehotettiin perustamaan "todellinen kirkko". Tämä huipentui kokemukseen, jossa hän kuuli äänen kehottavan häntä juoksemaan, ja hän asettui metsään nukkumaan; hän näki unen, jossa oli useita kirkkojen mukaan nimettyjä pöytiä oksennuksen peitossa, ja ainoassa puhtaassa pöydässä luki "Church of God and Saints of Christ", ja hän sai säännöt seurakuntaa varten ja söi Raamatun. Tämän kokemuksen jälkeen hän alkoi keräämään seuraajia ympäri keskilänttä ja perusti ensimmäisen seurakuntansa Kansas Cityssä vuonna 1896. Pian seurakuntia perustettiin muuallekin Yhdysvaltoihin, ja Crowdy lähetti lähetyssaarnaajia myös Etelä-Afrikkaan vuonna 1903.
Crowdy opetti mustien, aasialaisten ja intiaanien olevan muinaisten israeliittien jälkeläisiä. Hänen seurakuntansa yhdisteli Vanhan Testamentin juutalaisia rituaaleja kristillisten oppien kanssa, mutta ajan myötä alensi Jeesuksen roolin Jumalasta profeetaksi. Hän käytti runsaasti vaikutteita vapaamuurariudesta, ja useat hänen oppilaansa olivat vapaamuurareita.
Unkarin Grand Prix 2000
Unkarin Grand Prix 2000 oli Formula 1 -kauden 12. osakilpailu, joka ajettiin 13. elokuuta 2000 Unkarin Hungaroringillä. Kilpailun voitti Mika Häkkinen, jolle voitto oli kauden kolmas.
Kilpailu
Kilpailun lähtö ei sujunut Michael Schumacherin kannalta parhaalla mahdollisella tavalla, sillä kolmannesta ruudusta lähtenyt Mika Häkkinen sai hyvän lähdön. Häkkinen oli ensimmäiseen mutkaan tultaessa Schumacherin oikealla puolella eli yritti sisäkautta ohi. Vaikka pääsuoran sisäpuoli oli likainen ja pitoa oli vähän, onnistui Häkkinen nousemaan Schumacherin ohi kärkeen. Myös Ralf Schumacher sai hyvän lähdön, sillä hän nousi viidennestä ruudusta Rubens Barrichellon ohi neljänneksi ja oli lähellä, ettei hän päässyt vielä David Coulthardistakin ohi kolmanneksi. Hyvä startti oli Häkkiselle tärkeä, sillä Hungaroringillä ohittaminen on melko vaikeaa. Mika Salon lähtö sen sijaan ei oikein sujunut, sillä sekä Alexander Wurz että Eddie Irvine ohittivat hänet.
Heti ensimmäisellä kierroksella Jacques Villeneuven etusiipi meni rikki hänen törmättyä edellä ajaneeseen Pedro de la Rosaan. Villeneuve kävi varikolla vaihdattamassa etusiiven, ja pystyi jatkamaan kilpailua.
Kierroksen 7 alkaessa Giancarlo Fisichella ajautui ensimmäisessä mutkassa hieman leveäksi. Radan ulkoreunan likaisuuden takia hän pyörähti ja ajautui nurmikolle. Takaa tulleella Jenson Buttonilla oli myös ongelmana ajautua leveäksi, mutta hän selvisi tilanteesta säikähdyksellä. Irvine hyötyi tilanteesta sen verran, että hän pystyi ohittamaan sekä Fisichellan että Buttonin. Fisichella pääsi jatkamaan, mutta putosi sijalle 14.
Häkkinen kasvatti johtoaan koko ajan. Kierroksen 20 täyttyessä oli ero toisena ajaneeseen Michael Schumacheriin jo 7,7 sekuntia, kolmantena ajaneeseen Coulthardiin melkein 13 sekuntia ja neljäntenä ajaneeseen Ralf Schumacheriin melkein 19 sekuntia.
Ajettuaan 22 kierosta Nick Heidfeld tuli varikolle, mutta kun hän sieltä yritti lähteä, jouduttiin hänen autoaan työntämään, jotta se pääsisi liikkeelle. Autoa ei kuitenkaan lähtenyt kovinkaan lujaa liikkeelle sähkövian takia, vaan Heidfeld joutui keskeyttämään. Prost-tallin kannalta surullista oli se, että molemmat heidän autonsa olivat joutuneet keskeyttämään, sillä Jean Alesi keskeytti jo kierroksella 11.
Kärkiautoista ensimmäisenä varikkopysähdystään tekemään tuli Michael Schumacher, kun kierroksia oli ajettu 27. Pysähdys oli lyhyt, sillä se kesti 7,3 sekuntia. Schumacherille ei vaihdettu täysin uusia renkaita, vaan ne olivat jo hieman kuluneet. Schumacher putosi pysähdyksensä takia Barrichellon taakse sijalle 5. Pääsuoralle tultaessa Schumacher pääsi hyvin Barrichellon imuun ja pääsi hänestä ohi. Barrichello ei tosin yrittänytkään estää ohitusta, sillä olihan Schumacherilla vielä mahdollisuus voittoon. Samalla Ralf Schumacher tuli kolmannelta sijaltaan tekemään ensimmäistä varikkopysähdystään. Pysähdys kesti 10,0 sekuntia. Kierrosta myöhemmin, kun 29. kierros täyttyi, tuli Barrichello neljänneltä sijaltaan tekemään myös ensimmäistä varikkopysähdystään. Hänen pysähdyksensä kesti vain 6,7 sekuntia. Lyhyen pysähdyksensä ansiosta hän onnistui varikolta poistuessaan ohittaa Ralf Schumacherin.
Kun 31 kierrosta oli tulossa täyteen, tuli kilpailua johtanut Häkkinen varikolle. Ero Michael Schumacheriin oli varikolle tultaessa 31,6 sekuntia, joten Häkkinen ehtisi Schumacherin edelle, ellei mitään odottamatonta tapahtuisi. Pysähdys kesti 6,8 sekuntia (tv-lähetyksen mukaan 7,0 sekuntia), ja Häkkinen ehti kirkkaasti Schumacherin edelle. Kun Häkkinen oli ensimmäisen mutkan keskiosassa, tuli Schumacher vasta pääsuoralle. Seuraavalla kierroksella eli kun 32 kierrosta oli tulossa täyteen, tuli sillä hetkellä kärjessä ajanut Coulthard tekemään ensimmäistä varikkokäyntiään. Hän palasi pysähdyksensä jälkeen kolmannelle sijalle.
Kun 30 oli vielä ajamatta, tuli Barrichello ensimmäisenä kärkikuljettajana tekemään toista varikkopysähdystään. Polttoainetta laitettiin sen verran, että sillä kuormalla ajettaisiin maaliin asti. Muutaman kierroksen kuluttua, kun 50 kierrosta oli ajettu, tuli Michael Schumacher toiselta sijalta varikolle. Pian myös Ralf ja Coulthard tulivat varikolle. Muutaman kierroksen kuluttua Häkkinenkin tuli varikolle, mutta koska hänen pysähdyksensä kesti alle 7 sekuntia ja hän johti Schumacheria noin 43:lla sekunnilla, pystyi hän palaamaan takaisin kärkipaikalleen.
Sijoitukset pysyivät kilpailun loppuun asti lähes samana, ja Häkkinen voitti melkein 8:lla sekunnilla Schumacherin. Ohituksia ei kilpailussa kovinkaan paljon tapahtunut.
Kilpailun jälkeen, kun autot ajettiin varikolle, kaatoi Mikan henkilökohtainen avustaja Mark Arnall Mikan niskaan kylmää vettä virvoitukseksi.
Budimir Đukić
Budimir Đukić (s. 26. heinäkuuta 1977 Kragujevac, Serbia, Jugoslavia) on entinen serbialainen jalkapalloilija. Hän oli pelipaikaltaan keskikenttäpelaaja.
Đukić on edustanut uransa aikana muun muassa FK Čukaričkia, Radnički Kragujevacia, Slavija Sofiaa ja HJK:ta. HJK:ssa hän pelasi kaudella 2004 neljä Veikkausliigaottelua.
Don Krieg
Don Krieg on yksi manga-/animesarja One Piecen vihollisista.
Persoona ja suhteet
Krieg on tyypillinen One Piece -vastustaja joka on julma, tappaa jopa heikot vihollisensa voimakkaasti varustetulla ylivoimalla. Hän on myös nerokas taisteluissa. Hänet tunnetaan siitä ettei kukaan joka hänet haastaa voita häntä. Joka tapauksessa hän hävisi lähes saman tien päästyään Grand Lineen. Kriegin monet voitot ja voimakkaat aseet tekivät hänestä liian itsevarman.
Julmuudestaan huolimatta Krieg osittain välittää hänen joukoistaan, enimmäkseen kuitenkaan ei. Kun he palasivat Grand Linesta Mihawkin ankaran hyökkäyksen jälkeen Krieg etsi nääntyvälle joukolleen syötävää jotta he saisivat kaikki voimansa takaisin. Don Kriegin omat joukot pelkäävät häntä sillä mikäli joku kyseenalaistaa hänen ideoitaan tai näyttää hänen silmissään heikolta Krieg ampuu tämän. Kriegillä on myös käskyvoimaa; kun hän käski Giniä heittämään pois kaasunaamarinsa, joka pelastaisi tämän hengen, niin tämä heitti sen pois. Ilman Don Kriegin voimakkaita aseitakin hän vaikuttaisi olevan melko voimakas. Hän heitti häneen tarraantuneet viisi miehistönsä jäsentä ilmaan Luffyn kukistettua hänet.
Historia
Don Krieg matkasi Grand Lineen toivoen löytävänsä One Piecen. Hänen oltuaan siellä miehistönsä kanssa seitsemän päivää heidän kimppuunsa hyökkäsi Mihawk (Kaapparilordi) joka tuhosi suurimman osan Kriegin laivastosta. Yhden melko rikkinäisen laivan kanssa Don Krieg joukkoineen saapuivat takaisin East Blueen.
Krieg sai nopeasti tietää Baratiesta, kelluvasta ravintolasta. Nähtyään Baratien Don Krieg arveli sen olevan loistava seuraavaksi laivakseen sillä kukaan ei aavistaisi sen sisällä olevan vain merirosvoja. Kriegin epäonneksi paikalla oli samaan aikaan Luffy, Roronoa Zoro, Nami ja Usopp. Pitkän taistelun jälkeen Luffy voitti Kriegin kaksintaistelussa. Hävittyään Krieg ei suostunut uskomaan tappiotaan mutta saatuaan iskun mahaan hän menetti viimeisetkin voimansa ja kaatui maahan voitettuna. Krieg on yhä elossa mutta hänen nykyisestä tilastaan ei ole tietoa.
Voimat
Don Krieg pitää kullanväristä teräksistä haarniskaa, joka on täytetty piiloaseilla mukaan lukien pelätty MH5 (hänen kilpensä sisäänrakennettu ase joka laukoo myrkkykaasupommeja), teräviä piikkiammuksia, piikein varustettu viitta (jonka verhotessaan ylleen häntä ei voi lyödä lävistämättä itseään piikkeihin) ja suuri voimakas keihäs, jonka päässä on joka iskulla räjähtävä osa. Luffy ei välittänyt mm. hänen piikkiviitastaan joten se oli Kriegin osalta hyödytön ase Luffyä vastaan. Kriegin ainoa haarniskaton osa on hänen päänsä. Kriegin ykköstoveri on Gin ja kakkostoveri on "Terässeinä Pearl". Don Krieg uskoo olevansa maailman voimakkain mies. Vaikkei hän olisikaan hän pystyi kuitenkin nostamaan hyökkäysaluksen, jolla Patty yritti hyökätä.
Armada de Creek
Heta Gylling
Heta Aleksandra Gylling (o.s. Lehtonen, vuosina 1978–1999 Häyry, s. 22. toukokuuta 1955 Joensuu) on käytännöllisen filosofian yliopistonlehtori Helsingin yliopistossa. Hän on erityisesti perehtynyt ihmisoikeus- ja sananvapauskysymyksiin. Erityisaloja ovat etiikka, yhteiskuntafilosofia, oikeusfilosofia, liberalismi, oikeudenmukaisuusteoriat ja soveltava filosofia. Hän on julkaissut filosofisia teoksia myös nimellä Heta Häyry silloisen aviomiehensä Matti Häyryn kanssa.
Denzel Washington
Denzel Hayes Washington, Jr. (s. 28. joulukuuta 1954 Mount Vernon, New York) on yhdysvaltalainen Oscar-palkittu näyttelijä.
Ura
Washington sai ensimmäisen elokuvaroolinsa televisioelokuvasta Wilma (1977). Läpimurtonsa suuren yleisön tietoisuuteen Washington teki näyteltyään 1980-luvun alussa sairaalasarjassa Sairaalan syke (St. Elsewhere). Hän näytteli sarjassa sen alusta loppuun asti (1982–1988) hahmonaan tohtori Phillip Chandler.
Vuonna 1987 Washington esitti apartheidin vastustajaa Steve Bikoa Richard Attenboroughin elokuvassa Huuto vapaudelle ja sai Oscar-ehdokkuuden kategoriassa paras miessivuosa. Hän oli ehdolla samassa sarjassa myös vuonna 1990, jolloin hän voitti palkinnon suorituksestaan elokuvassa Glory.
Vuonna 1992 Washington esitti Malcolm X:ää Spike Leen samannimisessä elokuvassa. Washington ansaitsi suorituksellaan parhaan miespääosan Oscar-ehdokkuuden. Hän on esittänyt todellisiin henkilöihin perustuvia hahmoja Huuto vapaudelle -elokuvan ja Malcolm X:n jälkeen myös muun muassa elokuvissa Hurricane (nyrkkeilijä Rubin Carter), josta hän ansaitsi Oscar-ehdokkuuden, Remember the Titans – titaanien taistelu (valmentaja Herman Boone), American Gangster (huumeparoni Frank Lucas) ja The Great Debaters (kouluttaja ja runoilija Melvin B. Tolson).
Oltuaan kahdesti aiemmin ehdolla, Washington palkittiin vuonna 2002 parhaan miespääosan Oscarilla suorituksestaan elokuvassa Training Day, jossa hän esitti korruptoitunutta poliisia Alonzo Harrisia. Jo mainittujen lisäksi muita Washingtonin tunnetuimpia elokuvia ovat muun muassa Pelikaanimuistio ja Philadelphia.
Washington teki vuonna 2002 debyyttinsä ohjaajana elokuvalla Tapaus Antwone Fisher. Washington esitti itse elokuvan toista pääosaa, psykiatri Jerome Davenportia. Vuonna 2007 sai ensi-iltansa hänen toinen ohjauksensa, The Great Debaters, jossa hän esitti pääosaa, Melvin B. Tolsonia.
Etelä-Afrikan kirkkojen neuvosto
thumb|SACC:n tunnus. Etelä-Afrikan kirkkojen neuvosto on Etelä-Afrikan kristittyjen kirkkojen ekumeeninen järjestö, jonka jäseninä on 26 maassa toimivaa kirkkoa ja kristillistä yhteisöä. Neuvoston päämaja on Khotso Housessa Johannesburgissa. Kirkkojen neuvostolla oli merkittävä rooli Etelä-Afrikan apartheidin vastaisessa kamppailussa ja sen entinen pääsihteeri arkkipiispa Desmond Tutu on palkittu työstään Nobelin rauhanpalkinnolla.
Denzel Washington
Ura
Kahden Oscarin lisäksi Washington on voittanut myös useita muita elokuvapalkintoja, muun muassa kaksi Golden Globea, sivuosasta elokuvassa Glory ja pääosasta elokuvassa The Hurricane, ja kaksi Hopeista karhua Berliinin elokuvajuhlilta, elokuvista Malcolm X ja The Hurricane. Vuonna 2010 hänet palkittiin Tony-palkinnolla pääosaroolistaan August Wilsonin kirjoittamassa teatterinäytelmässä Fences. Washingtonin ohjasi näytelmästä elokuvaversion, joka sai ensi-iltansa vuonna 2016. Washington sai roolistaan parhaan miespääosan Golden Globe -ehdokkuuden.
Etelä-Afrikan kirkkojen neuvosto
Etelä-Afrikan kirkkojen neuvostolla oli keskeinen osuus kontekstuaalisen teologian leviämisessä ja sen johdossa toimi lukuisia tämän suuntauksen edustajia kuten Desmond Tutu vuosina 1978−1985 ja Beyers Naudé 1985−1988.
Denzel Washington
Yksityiselämä
Denzel Washington vihittiin 25. kesäkuuta 1983 näyttelijä Pauletta Pearsonin kanssa, jonka hän tapasi elokuvan Wilma kuvauksissa. Pariskunnalla on neljä lasta: John David (s. 1984), Katia (s. 1987), Olivia (s. 1991) ja Malcolm (s. 1991).
Etelä-Afrikan kirkkojen neuvosto
Vuonna 1988 Etelä-Afrikan silloinen lain ja järjestyksen ministeri Adriaan Vlok ja pääministeri Pieter Willem Botha järjestivät neuvoston päämajaan pommi-iskun kostoksi järjestön apartheidin vastaisesta toiminnasta.
Denzel Washington
Yksityiselämä
Washington on harras kristitty. Vuonna 1995 hän lahjoitti 2,5 miljoonaa dollaria kirkon rakentamiseen Los Angelesissa.
Bird Box
Bird Box on Susanne Bierin ohjaama yhdysvaltalainen post-apokalyptinen jännityselokuva, joka sai ensi-iltansa vuonna 2018. Elokuva perustuu Josh Malermanin vuonna 2014 julkaistuun romaaniin Lintuhäkki. Elokuvan pääosissa esiintyvät Sandra Bullock, Trevante Rhodes ja John Malkovich. Bird Box sai ensiesityksensä Yhdysvaltain elokuvainstituutin AFI Fest -juhlassa marraskuussa 2018. 14. joulukuuta 2018 alkaen elokuvaa esitettiin rajoitetusti tietyissä elokuvateattereissa, ja Netflixissä se julkaistiin 21. joulukuuta.
Juoni
Post-apokalyptisessä maailmassa suuri osa ihmisistä on kuollut sen jälkeen, kun näkymätön ilmiö tai olento on ajanut ihmiskunnan joukkoitsemurhien partaalle. Eloonjääneet kulkevat silmät peitettyinä, sillä ulkona vaaniva voima saa ihmiset sekoamaan ja tappamaan itsensä, jos he näkevät sen. Malorie Hayes (Sandra Bullock) on yksi selviytyjistä, ja hän alkaa liikkua lähes autioituneessa maailmassa jokea pitkin soutuveneellä, mukanaan kaksi lasta. Takaumat paljastavat, kuinka kaikki sai alkunsa viisi vuotta aiemmin.
Larinsaari
Larinsaari on kylä Juuan kunnassa Pohjois-Karjalassa, Pielisen rannalla. Kylässä on noin 80 vakituista asukasta. Kesäisin saaressa asuu monia kesämökkiläisiä.
Bird Box
Tuotanto
Universal Pictures osti Bird Boxin filmatisointioikeudet jo vuonna 2013, ennen kuin Lintuhäkki-romaani oli julkaistu. Ohjaajaksi kaavailtiin Mama- ja Se-kauhuelokuvista tunnettua Andrés Muschiettia. Tuotannon vaihtuminen Netflixille ja ohjaustyön siirtyminen Susanne Bierille vahvistettiin kesällä 2017.
Larinsaari
Läheisessä Nunnanlahdessa sijaitsevat Tulikivi Oyj ja NunnaUuni Oy työllistävät monia Larinsaaren asukkaita. Larinsaaren entinen kyläkoulu toimii leirikeskuksena ja larinsaarelaisten kokoontumispaikkana.
Bird Box
Tuotanto
Elokuvan kuvaukset alkoivat lokakuussa 2017. Koko elokuva, mukaan lukien joelle sijoittuvat luontokohtaukset, kuvattiin Kaliforniassa.
Larinsaari
Larinsaari kirjattiin maakirjoihin ensimmäisen kerran vuonna 1639. Kylään on kuulunut Pielisessä oleva suurehko Larinsaari eli Iso-Lari. Pohjoisempana on sijaitsee Kannaksenkylään kuulunut pienempi saari, Pieni-Lari. Paikannimeen sisältyy ortodoksinen miehennimi Lari (< venäjänkielisestä nimestä Larion < kreikan nimestä Hilarios). Seudun veroluettelossa esiintyy Kyro Larinpoika (1618) ja Teppana Larinen (1623), jolta paikkakunnan nimi juontunee.
Bird Box
Vastaanotto
Bird Box on saanut keskinkertaisen vastaanoton. Elokuvalla on Rotten Tomatoes -sivulla 63-prosenttinen ”tuore”-luokitus, ja sivustolla tiivistetään, että elokuva ”ei missään vaiheessa saavuta potentiaaliaan, mutta vahva näyttelijäntyö ja vaikuttavan kylmä tunnelma tarjoavat ajoittain värisyttävää vastinetta”. Metacritic-sivustolla elokuva on saanut 26 arvostelun perusteella arvosanan 51/100.
Larinsaari
Larinsaaren yhdistyksiä ovat Larinsaaren kylätoimikunta ja Larinsaaren metsästysseura.
Bird Box
Vastaanotto
Empire-lehden Linda Marric antoi elokuvalle kolme tähteä viidestä ja sanoi, että vaikka Bird Box ei tuo mitään uutta post-apocalypse-lajityyppiin, Susanne Bier on silti onnistunut luomaan vaikuttavan kuvan traumaattisesta, klaustrofobisesta ja toivottomasta maailmasta, jossa loppujen lopuksi ihmiset saattavat olla toisilleen kaikista suurin uhka. Muropaketin Aki Lehti kuvaili elokuvaa ”malliesimerkiksi keskinkertaisesta mössöstä, jota Netflix työntää ulos kuin liukuhihnalta”. Lehti kritisoi rakennetta, joka hyppii eri aikajaksojen välillä, ja jossa nykyhetken juoni paljastaa, mitä aiemmin on tapahtunut. Myös Film-O-Holic.com -sivuston Janne Rosenqvist arvioi, että kronologinen rakenne olisi saattanut toimia paremmin. The Guardianin Amy Nicholson antoi elokuvalle kaksi tähteä viidestä ja valitteli sitä, että hahmot ovat kehnosti kirjoitettuja, eikä heidän kohtaloistaan juuri välitä.
Elokuvaa on useasti verrattu samana vuonna ensi-iltansa saaneeseen kauhuelokuvaan Hiljainen paikka.
Katsojaluvut
Elokuva oli katsojamenestys, ja siitä tuli Netflixin katsotuin elokuva kerättyään yli 45 miljoonaa katsojaa viikossa.
Bird Box -haaste
Markkinoidakseen elokuvaa Netflix teki tiettyjen Twitch-käyttäjien kanssa yhteistyötä, jossa nämä pelasivat videopelejä silmät sidottuina. Silmien sitominen, joka on suora viittaus elokuvan juoneen, laajeni internetilmiöksi nimeltä Bird Box -haaste, johon kuului arkisten asioiden hoitamista ja ulkona liikkumista huivi silmillä. Netflixin virallinen ohjeistus kielsi ketään asettamasta itseään vaaraan ilmiön vuoksi. Tammikuussa 2017 17-vuotias utahilainen tyttö aiheutti auto-onnettomuuden suorittaessaan Bird Box -haastetta, ja vaikka vakavilta loukkaantumisilta vältyttiin, poliisin virallinen tiedote kehotti olla ryhtymättä haasteeseen.
From the Depths of Darkness
From the Depths of Darkness on norjalaisen black metal -yhtye Burzumin kokoelma-albumi, joka julkaistiin joulukuussa 2011 levymerkillä Byelobog Productions. Se sisältää uudelleennauhoitettuja kappaleita yhtyeen kahdelta ensimmäiseltä studioalbumilta Burzum (1992) ja Det Som Engang Var (1993) sekä kolme uutta kappaletta.
George Bell
George Kennedy Allen Bell (4. helmikuuta 1883 – 3. lokakuuta 1958) oli Chichesterin piispa, Canterburyn tuomiokirkon dekaani, Yhdistyneen kuningaskunnan parlamentin ylähuoneen jäsen sekä ekumenian uranuurtaja.
Piispa Bell tunnetaan ilmamarsalkka Arthur Harrisin Saksan asutuskeskuksiin johtamien yöllisten terroripommitusten vastustajana. Hän oli saksalaisen vastarintaliikkeen tukija.
Ekumeeniset ponnistelut rauhan eteen
Bell yritti jo ennen sotaa varoittaa Eurooppaa natsien suunnitelmista. Sodan sytyttyä Bell toi Britannian hallitukselle tietoja saksalaisesta vastarintaliikkeestä natsihallintoa vastaan. Bell oli sodan aikanakin yhteydessä saksalaiseen vastarintaliikkeeseen ja koetti hankkia sille tukea Saksan ulkopuolelta. Lisäksi hän pyrki pelastamaan juutalaisia natsien vainolta. Piispa Bell järjesti 27. heinäkuuta 1945 Holy Trinity -seurakunnassa Lontoossa muistojumalanpalveluksen Flossenbürgin keskitysleirillä 9. huhtikuuta teloitetun ystävänsä Dietrich Bonhoefferin muistolle.
Hylas
thumb|250px|Hylas ja nymfit. [[John William Waterhousen maalauksen (1896) yksityiskohta.]] Hylas oli kreikkalaisessa mytologiassa Dryopian kuninkaan Theiodamaan ja nymfi Menodiken poika. Herakles oli aikanaan varastanut Theiodamaan härän, valmistanut sen itselleen ateriaksi ja lopulta tappanut raivostuneen Theiodamaan. Hän kuitenkin säästi Hylaan tämän kauniin ulkomuodon takia ja kasvatti tämän.
Herakles otti Hylaan mukanaan Argolle, mutta aluksen pysähdyttyä Myysiassa Hylas lähti noutamaan vettä. Hänen täyttäessään kannua lähteestä häneen ihastui lähteen nymfi, joka tarttui häntä kaulasta, suuteli häntä ja veti mukanaan lähteeseen. Toisen version mukaan nymfejä oli useita ja he vetivät hänet lähteeseen yksissä tuumin käsivarresta.
Huomattuaan Hylaan kadonneen Herakles oli täysin murheen murtama ja etsi tätä pitkään Polyfemoksen kanssa. Hänen kerrotaan huutaneen Hylasta kolme kertaa ja tämän vastanneen kolme kertaa, mutta Hylaan ääni jäi ohueksi veden alta. Herakles kieltäytyi jatkamasta enää matkaa argonauttien kanssa. Niin Argo lähti jatkamaan matkaansa ilman näitä kolmea.
Britannian Grand Prix 1970
Britannian Grand Prix 1970 oli Formula 1 -sarjan osakilpailu, joka ajettiin 18. heinäkuuta 1970 Brands Hatchin radalla. Kilpailun voitti Jochen Rindt, jolle voitto oli kauden neljäs.
Neulonta
pienoiskuva|[[Anders Zorn, Neulova nainen, 1901]] Neulonta eli neulominen on menetelmä, jolla langasta tehdään vaatteita ja asusteita eli neuleita. Neuleessa kulkee vain yksi lanka yhdensuuntaisina, kertautuvina kerroksina, joissa lanka kiertyy itsensä ympäri kerroksittain silmukoiksi, kun taas kudotussa kankaassa, jonka valmistukseen käytetään kangaspuita, on kahteen suuntaan kulkevia lankoja: kuteita ja loimia. Joillakin murrealueilla käytetään kutomista neulomisen synonyyminä.
Neulonnan historiaa
Suomeen neulonta tuli ilmeisesti Keski-Euroopasta 1600-luvulla. Tekniikkaa käytettiin sukkien, lapasten ja paitojen valmistukseen. Vuosisadan lopulla alettiin tehdä myös edestä napitettavia röijyjä eli neuletakkeja. Pian syntyivät sukankutojan ja röijyntekijän ammatit erityisesti Lounais-Suomeen. Länsimurteissa neulomista sanotaan kutomiseksi ja tikkaamiseksi.
Keskiajan miesneulojien jälkeen neulontaa pidettiin pitkään erityisen sukupuolittuneena naisten harrastuksena, kunnes viime vuosina neulomisen trendikkyys on saanut myös yhä useamman miehen tarttumaan puikkoihin. Neulova mies ei ole enää mikään harvinaisuus vaan suorastaan muoti-ilmiö. 1980-luvun lopulla neulonnan kansainväliseksi ”supertähdeksi” nousi amerikkalais-brittiläinen Kaffe Fassett.
Myös moni näyttelijä on tehnyt neulomista tunnetuksi: esimerkiksi Julia Roberts, Courtney Thorne-Smith ja Antti Holma ovat tunnustautuneet neulojiksi. Neulojilla on myös hyvin vilkkaita yhteisöjä Internetissä, esimerkiksi neuleblogit ovat räjähdysmäisesti kasvava ilmiö sekä Suomessa että muissa maissa.
Neulontaa tehdään myös neulekoneilla erityisesti tekstiiliteollisuudessa. Mekaaninen neulekone kehitettiin Englannissa 1589 tarkoituksena oli tehdä sukkien valmistamisesta kaupallisesti kannattavaa. Neulekoneet jaotellaan tasoneulekoneisiin ja pyöröneulekoneisiin. Tasoneulekoneilla myös mahdollista neuloa valmis, saumaton vaate. Tämä vähentää langankulutusta ja materiaalihävikkiä merkittävästi.
Olympeia
Olympia-juhlan perusti Ateenan tyranni Peisistratos 500-luvulla eaa. Se liittyi tämän rakennuttamaan Olympoksen Zeuksen temppeliin. Juhlaan kuului ratsuväen kulkue sekä ainakin roomalaisella kaudella 100-luvulla jaa., jolloin temppeli saatettiin valmiiksi, hevosurheilukilpailut. Juhlalla ei ollut yhteyttä Olympian kisoihin.
Neulonta
Neulominen Suomessa
thumb|Neulomaseura [[Karjala (Suomen entinen kunta)|Mynämäen Karjalassa Karppisten talossa noin 1930-luvulla]] Se, että Suomessa opetetaan muun muassa villasukkien kutomista vielä vuonna 2018, on kansainvälisesti arvioituna harvinaista. Suomessa neulotaan esimerkiksi hyväntekeväisyysprojekteissa, syöpäsairaille ja keskosille. Sochin olympiajoukkue kutoi vuonna 2014 yhteistä kaulaliinaa, Pyeongchangin talviolympialaisissa urheilijat neuloivat torkkupeiton presidenttiparin vauvalle vuonna 2018. Tempausten seurauksena lumilautamaajoukkueen valmentaja Antti Koskisesta tuli kansainvälinen julkkis, Knitting Man, joka esiintyi erilaisissa meemeissä.
Lankamyynnistä päätellen Suomessa neulotaan todennäköisesti asukasta kohden laskettuna eniten maailmassa.
Työvälineet
pienoiskuva|Puikot ja punainen neuletyö. Neulonnan suosiota harrastuksena on edesauttanut matala aloittamiskynnys, sillä aloitteleva neuloja tarvitsee vain puikot ja lankaa. Neulepuikkoja on monenlaisia ja -kokoisia. Tasoneuletta neulotaan yleensä pitkillä puikoilla, jotka ovat noin 35cm pituisia ja niiden toisessa päässä on silmukoiden karkaamisen pysäyttävät pallukat. Pyöröneuletta neulotaan työn koon mukaan joko pyöröpuikoilla tai sukkapuikoilla. Peruspuikkojen lisäksi löytyy palmikoiden tekoa helpottava keskeltä mutkalle taivutettu apupuikko, jolle voidaan nostaa hetkeksi silmukoita syrjään.
Puikkojen valmistusaineena on tavallisimmin käytetty alumiinia, bambua tai muovia. Puikkojen paksuus vaihtelee yleensä 2 millimetristä 12 millimetriin. Pääsääntöisesti ohutta lankaa neulotaan ohuilla puikoilla ja paksua lankaa paksuilla. Neuloja saattaa tarvita myös virkkuukoukkua, jolla on verrattain helppoa nostaa pudonneita silmukoita. Epätasaisen päättelyreunan voi siistiä yhdellä virkatulla kierroksella kiinteitä silmukoita. Lisäksi on muun muassa puikkovahteja, jotka voi laittaa puikkojen päihin, kun työtä ei tee. Neulos lähtee nimittäin purkaantumaan hyvin helposti. Neuloja tarvitsee myös isosilmäisen mielellään tylpän neulan, jolla langat päätellään ja kappaleet ommellaan kiinni toisiinsa.
Muita apuvälineitä:
Tekniikka
Neulomistekniikka on kehittynyt erilaiseksi eri henkilöillä ja eri maissa. Ns. anglosaksisella tyylillä neulottaessa kerältä juoksevaa lankaa pidellään oikealla kädellä ja kiepautetaan puikon ympäri silmukan muodostamiseksi. Skandinaavisen tyylin käyttäjillä kerältä tuleva lanka juoksee vasemman käden kämmenen sisältä vasemman etusormen yli ja siitä muodostetaan silmukoita oikean käden puikolla noukkimalla. Molemmilla tyyleillä neulojien keskuudessakin on erilaisia tapoja muun muassa kiertää lankaa sormien ympäri juoksevan langan sopivan tiukkuuden saavuttamiseksi. Myös ote puikoista vaihtelee. Englantilaista eli kynäotetta käyttävät pitävät oikean käden puikkoa kuin kynää. Veitsiotteessa puolestaan oikean käden puikkoa pidetään kuin veistä, jolloin puikko jää kämmenen sisään.
Neule aloitetaan luomalla puikolle tarvittava määrä silmukoita. Menetelmiä on useita erilaisia, muun muassa neuloen luominen, silmuillen luominen ja ristikkäin luominen. Ristikkäin luomisessa käytetään kaksinkertaista lankaa, joten useita silmukoita luotaessa on hieman hankalaa arvioida, kuinka pitkä häntä tarvitaan.
Neule voidaan tehdä tasoneuleena, jolloin työtä käännetään aina kerroksen jälkeen tai pyöröneuleena, jolloin aloituskerros yhdistetään renkaaksi ja neuletta jatketaan ympäri koko ajan samalta puolelta neuloen. Näin saadaan aikaiseksi suoraan saumaton, putkilomainen kappale, kuten sukat. Neule koostuu silmukoista, jotka muodostuvat kun lanka vedetään edellisen kerroksen tai aloituskerroksen lankalenkin lävitse. Silmukka on erinäköinen neuleen oikealta ja nurjalta puolelta katsottuna, joten silmukan muodostamistapojakin on kaksi: oikea ja nurja silmukka. Neulottua kappaletta muotoillaan kaventamalla ja lisäämällä silmukoita. Kavennukset ja lisäykset voidaan tehdä usealla eri tavalla.
pienoiskuva|Sileän neuleen oikea puoli pienoiskuva|Sileän neuleen nurja puoli pienoiskuva|Aina oikein -neuleen molemmat puolet ovat samanlaiset
Perus- ja kuvioneuleet
Perus- ja kuvioneuleissa neulepinta koostuu oikeita ja nurjia silmukoita eri tavoin ryhmittelemällä.
pienoiskuva|Patenttineuletta
Patentti- palmikko- ja pitsineuleet
Perussilmukoiden vuorottelun lisäksi silmukoita voidaan muun muassa nostaa neulomatta ja kiertää toistensa ympäri.
Kirjo- ja intarsianeuleet
Kirjo- ja intarsianeuleissa neulepinta on yleensä sileää neuletta ja kuviot saadaan aikaan eri värisiä lankoja vuorottelemalla.
Valmiita neuleita
Tyypillisiä neulottuja vaatekappaleita ovat villapaidat, kaulaliinat, pipot, sukat ja lapaset. Neule on joustavampaa kuin kudottu kangas, ja sillä voidaan tehdä kolmiulotteisia muotoja ilman paksuja saumoja. Siksi se sopii erityisen hyvin muun muassa sukkiin ja sormikkaisiin.
Monilla kylmillä lampaankasvatusseuduilla on omia perinteisiä villapaitamallejaan, esimerkiksi Islanti, Norja ja Aran-saaret.
Neulomisen terveysvaikutukset
Neulomisen positiivisia terveysvaikutuksia on tutkittu. Neuloessa stressihormoni kortisolin määrä laskee ja mielihyvähormoni dopamiinin ja serotoniinin määrä kasvaa.
Neulomisen on todettu vähentävän stressiä, kipua ja masennusta ja se voi saada aivot joogan tavoin meditatiiviseen tilaan. Myös oppiminen ja keskittyminen helpottuu ja siksi jotkut neulovat esimerkiksi luennoilla tai palavereissa. Iso-Britanniassa Bathin kaupungin sairaala järjestää kroonisista kivuista kärsiville viikottaisia kokoontumisia, joissa neulotaan ja virkataan yhdessä. 15 000 ihmisellä tehty tutkimus osoitti, että kutominen helpotti niin fyysisiä kuin henkisiä kipuja, mutta alensi myös verenpainetta.
Neulominen opettaa kärsivällisyyttä ja pitkäjännitteisyyttä, edistää oppimista, lisää keskittymiskykyä, parantaa muistia ja kehittää motorisia taitoja. Opettelemalla uusia neuletekniikoita voi ennaltaehkäistä muistihäiriöitä ja dementiaa samalla tavalla kuin esimerkiksi sudokujen ja sanaristikoiden avulla. Tutkimusten mukaan käsitöitä tekevillä vanhuksilla on muita vähemmän lieviä kognitiivisia häiriöitä. Sormien käyttäminen vahvistaa niiden rustoja ja siksi neulominen auttaa estämään nivelreumaa ja jännetulehduksia.
Redstar (peruna)
Redstar on hollantilainen keskimyöhäinen perunalajike, joka perustuu Bildstarin ja VDW 76-30:n risteytykseen. Redstarin tärkkelyspitoisuus on 16,0 prosenttia. Se luokitellaan ominaisuuksiltaan jauhoiseksi yleisperunaksi.
Munikhia (juhla)
Munikhia ( tai Mounikhia, myös tai Mounykhia; ) oli antiikin Ateenassa vietetty juhla, joka oli omistettu Artemis Munikhialle. Sitä vietettiin juhlasta nimensä saaneen Munikhion-kuun 16. päivä eli nykyisessä huhti-toukokuussa täydenkuun aikoihin.
Juhla oli omistettu Artemiille Munikhia-epiteetillä eli yöllä yksin loistavan täydenkuun ( < ) jumalattarena. Samalla se liittyi Pireuksen Munikhian kaupunginosaan ja siellä sijainneeseen Artemis Munikhian temppeliin. Pireus sijaitsi lähellä Salamiin taistelun (480 eaa.) paikkaa, ja Plutarkhoksen mukaan juhla perustettiin taistelun muistoksi. Jumalattaren uskottiin auttaneen kreikkalaisia kuunvalollaan taistelua edeltäneenä yönä. Juhlassa Artemiille uhrattiin nimellä amfifōntes tunnettuja kakkuja, jotka saivat nimensä siitä, että ne oli reunustettu kauttaaltaan kynttilöillä.
Kun spartalainen Lysandros määräsi Ateenan muurit purettaviksi peloponnesolaissodan jälkeen, hän teki tämän loukkaukseksi juuri Munikhian päivänä.
Andrea Henkel
Andrea Henkel (s. 10. joulukuuta 1977 Ilmenau) on saksalainen uransa lopettanut ampumahiihtäjä.
Kainuun rajavartiosto
Kainuun rajavartiosto on osa sisäasiainministeriön alaista rajavartiolaitosta. Sen pääasiallinen tehtävä on rajaturvallisuuden ylläpito entisen Oulun läänin itärajalla. Vartioitavaa rajaa on 406 kilometriä. Kainuun rajavartioston komentajana toimii eversti Tuomas Laosmaa. Kainuun rajavartiosto vakiintui lailla vuonna 1931.
Andrea Henkel
Henkel voitti Salt Lake Cityn olympialaisissa 2002 kultaa 15 kilometrin kilpailussa 7,9 sekunnin erolla Liv Grete Poiréehin; molemmat ampuivat yhden sakkominuutin. Kisojen toisen kultansa hän sai hiihdettyään kolmannen osuuden Saksan viestijoukkueessa, joka yhdestä sakostaan huolimatta voitti sakkokierroksilta välttyneen Norjan puolen minuutin erolla.
Henkel voitti 15 kilometrin maailmanmestaruuden Hochfilzenissä 2005. Hän ampui yhden ohilaukauksen ja kukisti puolella minuutilla kaksi sakkominuuttia ottaneen Sun Ribon. Anterselvan MM-kisoissa 2007 Henkel voitti yhteislähtökilpailun mestaruuden 4,6 sekunnin erolla Martina Glagowiin vaikka kiersikin kaksi sakkokierrosta Glagowin yhtä vastaan. Viestissä Henkel hiihti toisen osuuden Saksan kultajoukkueessa, joka kukisti hopeamitalimaa Ranskan yli minuutilla.
Kainuun rajavartiosto
Organisaatio
pienoiskuva|212x212px|Kainuun rajavartioston lippu, jossa [[Kajaanin vaakuna|Kajaanin kaupungin vanha vaakuna.]] Kainuun rajavartioston esikunta sijaitsee Kajaanissa Lehtikankaalla. Samalla alueella oli myös rajajääkärikomppania, jossa varusmiehistä koulutettiin rajajääkäreitä. Tunnetuimpia heistä lienee ollut kirjailija Timo K. Mukka. Rajajääkärikomppania lakkautettiin 1.7.2007.
Lafcadio Hearn
Patrick Lafcadio Hearn (27. kesäkuuta 1850 Lefkada, Kreikka – 26. syyskuuta 1904 Ōkubo, Japani ) oli kreikkalais-irlantilainen toimittaja, opettaja ja kirjailija. Hän kirjoitti useita Japania käsitteleviä kirjoja, etenkin japanilaisten legendojen ja kummitustarinoiden kokoelmia. Saatuaan Japanin kansalaisuuden Hearn otti vuonna 1895 käyttöön nimen Koizumi Yakumo (小泉八雲).
Kainuun rajavartiosto
Organisaatio
Kainuun rajavartiosto oli jaettu 31.12.2010 asti Kuhmon, Kuusamon ja Suomussalmen rajavartioalueisiin, joilla oli yhteensä kahdeksan rajavartioasemaa. Rajavartioston alueella on neljä kansainvälistä rajanylityspaikkaa: Vartius ja Kuusamo (Kortesalmella) sekä Kajaanin ja Kuusamon lentoasemat. Lisäksi alueella on viisi tilapäistä rajanylityspaikkaa. Rajavartioasemia on Kuhmon Jämäksessä, Kuusamossa kaupungin pohjoisosassa, Suomussalmessa ja Vartiuksessa.
Andrea Henkel
Östersundin MM-kilpailuissa 2008 Henkel voitti sprintin maailmanmestaruuden 12,7 sekunnin erolla Albina Ahatovaan; molemmat selvisivät ilman sakkokierroksia. Seuraavana päivänä Henkel voitti takaa-ajon maailmanmestaruuden runsaat 20 sekuntia ennen Jekaterina Jurjevaa ammuttuaan jälleen puhtaasti. Hän hiihti myös toisen osuuden kultaa voittaneessa Saksan viestijoukkueessa. Pyeongchangin MM-kilpailuissa 2009 hän hiihti naisten viestissä kolmannen osuuden Saksan hopeajoukkueessa ja sekaviestissä avausosuuden Saksan pronssijoukkueessa. Vancouverin olympialaisissa 2010 Henkel hiihti ankkuriosuuden Saksan pronssijoukkueessa. Hanty-Mansijskin MM-kilpailuissa 2011 hän hiihti avausosuuden sekä maailmanmestaruuden voittaneessa Saksan naisten viestijoukkueessa että hopeaa saaneessa sekaviestijoukkueessa. Ruhpoldingin MM-kisoissa 2012 hän hiihti ankkuriosuuden Saksan mestarijoukkueessa naisten viestissä ja avausosuuden Saksan pronssijoukkueessa sekaviestissä. Nové Měston MM-kilpailuissa 2013 hän sai nolla-ammunnalla hopeaa normaalimatkalla.
Lafcadio Hearn
Lapsuus
Hearn syntyi Joonianmeren Lefkadan saarella. Hänen alkuperäinen nimensä oli Patricio Lefcadio Tessima Carlos Hearn. Hearnin isä Charles Hearn oli kotoisin Offalyn kreivikuntasta Irlannista ja äiti Rosa Antonia Cassimati Joonianmeren Kytheran saarelta. Charles Hearn palveli Britannian armeijassa sotilaslääkärinä, ja englantilaisten miehittäessä saaria hänen asemapaikkansa oli Lefkadassa.
Kainuun rajavartiosto
Komentajat
Kainuun rajavartioston komentajia ovat olleet:
Andrea Henkel
Maailmancupissa Henkel voitti 22 osakilpailua, oli 20 kertaa toinen sekä 17 kertaa kolmas. Hän voitti maailmancupin kokonaiskilpailun kaudella 2006–2007.
Henkel lopetti uransa kauden 2013–2014 jälkeen. Hän on naimisissa yhdysvaltalaisen ampumahiihtäjän Tim Burken kanssa.
Lafcadio Hearn
Lapsuus
Ennen Lafcadion syntymää isä-Hearn oli sijoitettuna Länsi-Intian saarille, jonne hän lähti ilman vaimoaan. Lafcadio muutti parivuotiaana äitinsä kanssa isänsä sukulaisten luo Dubliniin. Charles Hearn palasi lyhyelle käynnille Irlantiin 1853, mutta lähti pian Krimin sotaan. Palattuaan sodasta Charles Hearn sai tietää Lafcadion äidin lähteneen takaisin Kreikkaan ja hylänneen poikansa Lafcadion isotädin Sarah Holmes Brenanen huomaan. Charles purki avioliiton ja lähti Intiaan uuden vaimonsa kanssa ilman poikaansa. Raivostunut täti teki Lafcadion isästä perinnöttömän ja otti kuusivuotiaan Lafcadion hoiviinsa.
Ennen kymmenettä ikävuottaan Lafcadio oli löytänyt tätinsä kirjastosta mytologiaa käsitteleviä kirjoja, joihin hän ihastui. Hearn kävi sisäoppilaitosta Ranskassa ja Englannissa. Teini-iässä hän loukkaantui pelikentällä ja menetti vasemmasta silmästään näön.
Nuoruus
Hearn lähti 19-vuotiaana Yhdysvaltoihin Cincinnatiin. Hän eli muutaman vuoden tilapäistöillä, kunnes pääsi toimittajaksi Cincinnati Enquirer -lehteen. Hearn kirjoitti niin mustien ja muiden yhteiskunnan vähäosaisten elämästä kuin murhareportaasejakin. Asuessaan Cincinnattissa hän hioi ranskan kielen taitoaan ja käänsi ranskankielisiä novelleja englanniksi.
Hearn sai potkut Cincinnati Enquirer -lehdestä aiheutettuaan skandaalin asumalla mulatti Alethea Foleyn kanssa, johon hän oli tutustunut asuessaan täyshoitolassa, jossa Foley toimi keittiöapulaisena. Pian Hearnin palkkasi Cincinnati Commercial. Erottuaan Foleysta Hearn muutti 1877 New Orleansiin. New Orleansissa Hearn raportoi Cincinnati Commercialille Louisianan politiikasta, mutta siirtyi sitten kirjoittamaan Times Democratille. Hearn keräsi monikulttuurisen kaupungin asukkaiden tarinoita, sananlaskuja ja satuja ja käytti niitä sekä lehtijutuissaan että kirjoissaan. Hearn alkoi tutkia kirjallisuutta ja varsinkin kansanrunoutta. Hänen ensimmäinen kirjansa One of Cleopatra's nights (1882) on Théophile Gautier -käännöksiä, Stray leaves from strange literature (1884) on kokoelma satuja eri maista. Siinä on muun muassa kolme selittävillä johdannoilla varustettua näytettä Kalevalasta. Käännös on suorasanainen, tehty Léouzon le Ducin ranskankielisestä käännöksestä. Nähtävästi hän oli tutustunut Kalevalaan tarkemminkin, koska hän suositteli sen aiheita eräälle säveltäjälle käsiteltäviksi oopperassa ja teki samalla selkoa sen kauneudesta.
Sitten seurasi kokoelma kreolilaisia sananlaskuja Gombo Zhébes (1885) ja Some Chinese ghosts (1886). Kun hän tutustui itämaiseen sadustoon, hänestä tuli buddhalaisuuden harras ihailija. Hän omaksui Herbert Spencerin kehitysajattelun, ja myöhemmissä teoksissa ilmeneekin buddhalaisuuden ja kehitysopin yhteensulattelua. Two vears in the French West-Indies sisältää loistavia kuvauksia tropiikista.
Vuosina 1887–1889 Hearn asui Länsi-Intian saarilla ja kirjoitti Harper's Magazineen.
Elämä Japanissa
Syksyllä 1889 Harper's Magazine lähetti Hearnin Japaniin kirjoittamaan matkakuvauksia. Hearn saapui Jokohamaan 4. huhtikuuta 1890. Hän erosi pian Harper'sin palveluksesta ja aloitti opettajaksi Izumossa, jossa tutustui Setsu Koizumiin, jonka kanssa hän avioitui 1891. Liitosta syntyi neljä lasta.
Hearn jatkoi kirjoittamista The Atlantic Monthlyyn. Hän siirtyi 1891 opettamaan Kumamotoon, jossa hän viipyi kolme vuotta. 1895 (tai 1896 ) hänen vaimonsa suku adoptoi hänet, jotta hän saisi Japanin kansalaisuuden. Samana vuonna hän aloitti englantilaisen filologian opettajana Tokion yliopistossa, jossa hän opetti vuoteen 1903 asti.
Hearn ehti kirjoittaa 11 kirjaa Japanista ennen kuin kuoli sydänkohtaukseen syyskuussa 1904.
Hearn on kirjoittanut useita pieniä tutkimuksia, suorasanaisia, tavallisesti metafyysisiä ongelmia sisältäviä, runoelmia erilaisista aiheista, mutta merkittävämpiä ovat hänen Japania koskevat mestarilliset kuvauksensa, jotka on julkaistu nimillä Glimpses of unfamiliar Japan (1894), Out of the east (1895), Kokoro (1896), Gleanings in Buddha fields (1897), Exotics and retrospectives (1898), In ghostly Japan (1899), Shadowings (1900), A Japanese miscellany (1901), Japan, an attempt at interpretation (1905). Hearn seurasi kiinnostuneena myös Suomen oloja.
Wendell Wyatt
pienoiskuva|Wendell Wyatt vuonna 1965.Wendell Wyatt (15. kesäkuuta 1917 – 28. tammikuuta 2009) oli yhdysvaltalainen lakimies ja republikaanisen puolueen poliitikko. Hän istui vuosina 1964–1975 Yhdysvaltain edustajainhuoneen jäsenenä Oregonin ensimmäisestä vaalipiiristä.
Wyatt syntyi Eugenessa, Oregonissa, ja muutti perheineen Portlandiin, jossa hän valmistui Jefferson High Schoolista vuonna 1935. Valmistuttuaan Oregonin yliopistosta 1941 hän palveli vuosina 1942–1946 Yhdysvaltain merijalkaväessä.
Wyatt tuli valituksi kongressiin alun perin erikoisäänestyksellä, joka järjestettiin A. Walter Norbladin kuoleman johdosta. Wyatt ei asettunut uudelleen ehdolle enää vuoden 1974 vaaleissa, vaan aloitti vuonna 1975 työt Schwabe, Williamson & Wyatt -lakifirmalle. Hän jäi sittemmin eläkkeelle ja kuoli Portlandissa 91-vuotiaana.
Irwin 1943–1991
Irwin 1943–1991 on suomalaisen laulajan Irwin Goodmanin kokoelma-albumi. Se julkaistiin vuonna 1994.
Katuhaukka
Katuhaukka-moottoripyörässä oli useita erikoistoimintoja. Pilottijaksosta lähtien pyörän vakiovarusteena oli kyky pysähtyä täydestä vauhdista lähes silmänräpäyksessä, hyppytoiminto, joka nosti moottoripyörää paineilmalla useita metrejä ylöspäin, ja jonka ansiosta korkeidenkin esteiden yli pääsi vauhdissa, sekä komentokeskuksesta käsin aktivoitava tietokoneohjattu hyper-ajo, jolla saavutettiin 300 mailin (480 km/h) tuntinopeus. Moottoripyörässä oli myös tehtäviä helpottavia laitteita, esimerkiksi infrapunakamera ja kyky muuntautua nopeasti kaupunki- ja maastoajoon. Aseistuksena pyörässä oli aluksi vain pieni lasertykki, mutta sarjan edetessä Norman Tuttle asensi pyörään lisää aseita. Seuraksi tulivat lämpöhakuohjukset sekä pienoiskonekivääri.
Natta
Natta voi tarkoittaa ainakin seuraavia:
Ester Erhomaa
Ester Erhomaa (oik. Ester Erholm, 18. kesäkuuta 1906 Rantasalmi – 22. joulukuuta 2001 Tampere) oli suomalainen kirjailija. Monet hänen teoksistaan kuvaavat lasten ja nuorten elämää, vaikka niitä ei ole tarkoitettu lasten luettaviksi.
Kirjailijantyönsä ohella hän toimi kansa- ja oppikouluopettajana vuosina 1924–1964.
Kaivotalo
thumb|250px|Kaivotalo Helsingissä Kaivotalo on Pauli Salomaan suunnittelema vuonna 1955 valmistunut liikerakennus Helsingin Kluuvissa. Se sijaitsee Kaivokatu 10:ssä Helsingin keskeisimmällä paikalla vastapäätä Helsingin päärautatieasemaa, naapureinaan nk. Makkaratalo ja Kalevan talo. Rakennus on välittömässä yhteydessä Rautatientorin metroasemaan ja Asematunneliin. Katutasolla rakennuksen läpi kulkee leveä jalankulkukäytävä Kaivokadulta korttelin keskellä sijaitsevalle aukiolle, Kaivopihalle, josta edelleen johtaa portaikko hieman ylempänä, Mannerheimintien varressa Vanhan ja Uuden Ylioppilastalon välissä sijaitsevalle Ylioppilasaukiolle.
Helsingin yliopiston ylioppilaskunta sai tontin haltuunsa vuonna 1938 Rautatiehallitukselta. Tulevasta rakennuksesta järjestettiin suunnittelukilpailu, jonka voittaneen ehdotuksen mukaan Vanha Ylioppilastalo olisi pitänyt purkaa sen tieltä. Vuonna 1939 alkanut toinen maailmansota pysäytti rakennushankkeen. Sodan päätyttyä "Vanhan" purkamisesta oli päätetty luopua ja Kaivokadun varrelle nousi 1950-luvun modernia arkkitehtuuria edustava liikerakennus. Sen julkisivua hallitsevat nauhamaiset ikkunarivit ja vaalea väritys, poiketen runsaat kymmenen vuotta myöhemmin valmistuneen naapurin, Makkaratalon massiivisesta tummasävyisestä klinkkeripinnasta. Kaivotalon ulkonäöstä, vaikka se sijaitsee näkyvällä paikalla, ei ole käyty niin kiivasta keskustelua kuin Makkaratalosta.
Vuonna 1981 rakennettiin Kosti Kurosen rakennuksen sisäpihalle suunnittelema Kaivopiha jalankulkuyhteyksineen ja liikkeineen.
Sailing to Philadelphia
Sailing to Philadelphia on Mark Knopflerin vuonna 2000 levyttämä albumi. Se on hänen soolouransa toinen albumi. Albumin kuudes kappale "Do America" - 4.11 on poistettu Euroopan [Mercury] versiosta ja korvattu kappaleella "One More Matinee" – 3:57, jota ei ole Pohjois-Amerikan [Warner] versiossa. Albumia myytiin Suomessa yli 33 000 kappaletta eli kultalevyyn oikeuttava määrä.
Harriet Taylor Mill
thumb|220px|Harriet Taylor Mill.
Harriet Taylor Mill (o.s. Harriet Hardy; 8. lokakuuta 1807 Lontoo, Englanti – 3. marraskuuta 1858 Avignon, Ranska) oli englantilainen filosofi ja naisten oikeuksien puolustaja. Hän avioitui lääketukkukauppias John Taylorin kanssa 14. maaliskuuta 1826. Heille syntyi kolme lasta, Herbert (1827), Algernon (1830) ja Helen (1831).
Harriet Taylor tapasi filosofi ja taloustieteilijä John Stuart Millin vuonna 1830, ja he aloittivat suhteen. Vaikka Mill vieraili Tayloreiden luona lähes päivittäin, John Taylor suhtautui asiaan suvaitsevaisesti. Vuonna 1833 Harriet Taylor muutti kuitenkin miehensä vaatimuksesta erilliseen asuntoon. Tytär Helen muutti äitinsä mukana, ja pojat jäivät isänsä luo. John Taylor sairastui syöpään ja kuoli 18. heinäkuuta 1849. Harriet Taylor huolehti miehestään tämän kuolemaan saakka.
Harriet Taylor ja John Stuart Mill avioituivat huhtikuussa 1851. Harriet Taylor Mill kuoli tuberkuloosiin vuoden 1858 marraskuussa.
Kirjallinen tuotanto
Harriet Taylor Mill osallistui John Stuart Millin teoksen Vapaudesta (On Liberty, 1859) kirjoittamiseen ja Principles of Political Economy (1848) -teoksen yhteiskuntafilosofiaa käsittelevän kappaleen muotoiluun. Hän kirjoitti myös joitakin runoja, kirja-arvosteluja ja esseitä. Heinäkuussa 1851 Taylor Millin artikkeli The Enfranchisement of Women julkaistiin Westminster Review -lehdessä nimettömänä. Artikkelissaan Taylor Mill esittää pääosin samoja argumentteja naisen asemasta kuin John Stuart Mill vuonna 1869 ilmestyneessä teoksessaan Naisen asema.
Frank-Peter Roetsch
Frank-Peter Roetsch (s. 19. huhtikuuta 1964 Güstrow, Itä-Saksa) on saksalainen uransa lopettanut ampumahiihtäjä ja kaksinkertainen olympiavoittaja.
Roetsch on voittanut urallaan kolme olympiamitalia, joista kaksi on kultaista, ja kymmenen maailmanmestaruusmitalia, joista viisi on kultaista. Calgaryssä 1988 Roetsch voitti sekä 20 että 10 kilometrin matkan olympiakullan. Hän oli ensimmäinen ampumahiihtäjä, joka voittaa yksissä olympialaisissa kaksi kultamitalia. Vuoden 1987 maailmanmestaruuskisoissa Roetsch voitti kolme kultaa. Hänellä on myös tilillään kolme maailmancupin voittoa.
Roetsch asuu nykyään Dresdenissä vaimonsa ja kahden lapsensa kanssa.
Lähteet
left|thumb|150px|Frank-Peter Roetsch vuonna 2004.
M6 Linebacker
frame|M6 Linebacker laukaisee Stinger-ilmatorjuntaohjuksen. M6 Linebacker on amerikkalaiseen M2 Bradley -rynnäkköpanssarivaunuun perustuva ilmatorjuntapanssarivaunu, jonka ensimmäiset yksiköt toimitettiin marraskuussa 1997.
Linebackerissa on sama konetykki kuin Bradley-rynnäkkövaunussa, mutta Tow-panssarintorjuntaohjusten tilalla torniin kiinnitetyssä laukaisualustassa on neljä Stinger-ilmatorjuntaohjusta laukaisuvalmiina. Lisäksi ajoneuvon miehistötilassa on kuusi lisäohjusta. Lisäksi Linebackerissa on Bradleyn tapaan päätykin kanssa linjassa oleva kevyt konekivääri lähitorjuntaan. Konetykkiä voidaan käyttää sekä ilmatorjuntaan ohjusten täydentäjänä, että konekiväärin ohella itsesuojeluun.
Panssarivaunun aiempi valmistaja oli United Defense Industries, nykyinen BAE Systems Land and Armaments.